Батыс Қазақстан облысы

Орал қаласы

№30 ОЖББМ

Өзін-өзі тану пәні мұғалімі Азербаева Светлана Құттығұлқызы

Өзiн-өзi тану сабағының жоспары

Мектеп: №30 ОЖББМ

Тақырып «Қиял арманға жетелейді» 5-сабақ

Құндылық Ішкі тыныштық

Қасиеттер Шыдамдылық, тәртіп, сыпайылық

Мұғалiм Азербаева С.Қ

Сынып:3

Оқушылар саны:25

|  |  |
| --- | --- |
| Сабақ мақсаты:Қиял арманға жетелейді тақырыбы бойынша ішкі тыныштык құндылығын ашу  Міндеттері:   1. Балаларды шыдамдылыққа үйрету арқылы қиял арман туралы түсінігін қалыптастыру; 2. Оқушылардың тәртіп туралы ұғымын кеңейту; 3. Сыпайылыққа тәрбиелеу | Ресурстар:(құралдар, мәлiметтер) |
| Сабақ барысы:   1. Ұйымдастыру кезеңi.   Оқушыларды топқа бөлу түстермен  «Су асты патшалығына саяхат» Тыныштық сәтi.(баяу әуен)   1. Үй тапсырмасын сұрау **«Ана қиялы» әңгімесі .**   **5-сабақ**   1. Ана қиялы қандай ниетпен пайда болды, деп ойлайсыңдар? 2. Сендердің қандай қиялдарың арманға ұласты? 3. Ол қалай жүзеге асты? | Сабақ барысын талқылау: |
| Дәйек сөз. «**Армансыз адам болмайды»**  **Халық мақалы**   1. Қиял, арман деген не? 2. Адам қиялы іс жүзіне қалай асады деп ойлайсыңдар? 3. Неге армансыз адам болмайды? |  |
| Әңгiмелеу (сұхбат).  Аңыз әңгіме**: «Арманға қанат бітеді»**  **№46, 15 қараша 2011 жыл «Ұлан» газетіне жарияланған мақала**  Айдос бүгін тағы да үйінде жалғыз қалды. Ол өзі сүп-сүйкімді 5 жасар бала. Іші пысып не істерін білмеді. Бір кезде... Еденнің көтеріліп бара жатқанын сезді. Еден астынан әп-әдемі, кішкене бала шықты.   * Сен кімсің? Не болды? – Қорыққанынан Айдостың даусы дірілдеп шықты. Ол айқайлап жіберуге дайын еді. * Атым Кішкентай! Сен маған қарап таңдаңба, мен жер асты тұрғынымын.   Оның мәдениетті сөйлегеніне Айдос қайран қалды.   * І-і-і... Менің есімім... * Ия білемін. Сенің атың Айдос. * Оны қайдан білесің? * Мен бәрін білемін.   Олар үнсіздік еліне кіріп кетті. Бұл үнсіздікті Айос бұзды.   * Теледидар көреміз бе? – деді жай ғана. * Теледидар көу өте зиян. Ол көру, есту мүшелерін әлсіретеді,- деді Кішкентай. * Кішкентай... Менің досым боласың ба? * Әрине!-деді ол қуана.   Міне тағы да тыныштық.  Айдос, сен нені армандайсың?   * Менің арманым асқар таудан да үлкен. Біріншісі – мектепке бару. Онда достар табу. Ал сенің ше? – Ол өзіне риза болды. Қалайша әдемі сөйледі, анасы естігенде ғой... * Ал менің арманым...   Сол кезде есік тоқылдады.   * Мен сені ата-анаммен таныстырайын, сен менің алғашқы досымсың! * Жоқ, кейін,- деп кішкентай бала еден астына кіріп, ғайып болды.   Есіктен ата-анасы кірді. Екі бетін кезек-кезек сүйіп жатыр.   * Жалғасы бар. Күткен арманы орындалады. Бала екі аяғынан жүріп мектепке барады.  1. Айдостың арманы не еді? 2. Айдостың арманының орындалуына кім көмектесті? 3. Айдостың қиялы неге жетеледі? |  |
| Шығармашылық жұмыс, топтық жұмыс.  Плакатқа сурет салу тыныштықта. |  |
| Топпен ән айту.  Біз өмірдің гүліміз  Сөзін жазған С.Молдасынұлы  Әнін жазған Ф. Жолдасова Бал-балалық, балдырған шақ сан арман,  Барлық бала армандауға жаралған.  Кел, достарым, әндетіңдер, билеңдер,  Гүлденсін деп атамекен қара орман.  Болашақтың иесіміз бәріміз,  Туған жердің түрлендірер нәріміз.  Алтын бесік – ұлан байтақ елімде,  Жарқын болсын шырқап айтар әніміз |  |
| Үй тапсырмасы.  6-сабақ» «Ата өсиеті» оқуға |  |
| Тыныштық, тыныштық, тыныштық бар жерде,  Тыныштық, тыныштық, тыныштық бүкіл әлемде.  (Жақсы қатысқан оқушыларды мадақтау)  Сабақты аяқтау |  |